CELEX: 32021D1920
Language: ga
Date: 2021-06-28 00:00:00
Title: Cinneadh (AE) 2021/1920 ón gComhairle an 28 Meitheamh 2021 maidir le síniú, thar ceann an Aontais, agus cur i bhfeidhm sealadach an Chomhaontaithe maidir le haeriompar idir an tAontas Eorpach agus a Bhallstáit, de pháirt, agus Stát Chatar, den pháirt eile

5.11.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 391/1
               
            
         CINNEADH (AE) 2021/1920 ÓN gCOMHAIRLE
         an 28 Meitheamh 2021
         maidir le síniú, thar ceann an Aontais, agus cur i bhfeidhm sealadach an Chomhaontaithe maidir le haeriompar idir an tAontas Eorpach agus a Bhallstáit, de pháirt, agus Stát Chatar, den pháirt eile
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2), i gcomhar le hAirteagal 218(5) de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     An 7 Meitheamh 2016, d’údaraigh an Chomhairle an Coimisiún tús a chur leis an gcaibidlíocht le Stát Chatar le haghaidh comhaontú maidir le haeriompar. Tugadh an chaibidlíocht i gcrích go rathúil le hinisiliú an Chomhaontaithe maidir le haeriompar idir an tAontas Eorpach, de pháirt, agus Stát Chatar, den pháirt eile (“an Comhaontú”) an 4 Márta 2019.
                  
               
                     (2)
                  
                  
                     Ní dhéanann síniú an Chomhaontaithe thar ceann an Aontais agus a chur i bhfeidhm sealadach difear do leithdháileadh na n-inniúlachtaí idir an tAontas agus a Bhallstáit. Níor cheart an Cinneadh seo a léiriú mar chinneadh lena n-úsáidtear an fhéidearthacht atá ag an Aontas a inniúlacht sheachtrach a fheidhmiú i ndáil le réimsí a chumhdaítear leis an gComhaontú a thagann faoi inniúlacht roinnte a mhéid nár fheidhmigh an tAontas inniúlacht den sórt sin go hinmheánach go fóill.
                  
               
                     (3)
                  
                  
                     Ba cheart an Comhaontú a shíniú agus a chur i bhfeidhm ar bhonn sealadach go dtí go ndéanfar na nósanna imeachta is gá chun go dtiocfaidh sé i bhfeidhm a thabhairt chun críche,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, údaraítear an Comhaontú maidir le haeriompar idir an tAontas Eorpach agus a Bhallstáit, de pháirt amháin, agus Stát Chatar, den pháirt eile, a shíniú thar ceann an Aontais, faoi réir an Comhaontú sin a thabhairt i gcrích (1).
         
         
            Airteagal 2
            Leis seo, údaraítear d’Uachtarán na Comhairle an duine/na daoine a ainmniú a mbeidh sé de chumhacht aige/acu an Comhaontú a shíniú, thar ceann an Aontais.
         
         
            Airteagal 3
            Cuirfear an Comhaontú i bhfeidhm ar bhonn sealadach i gcomhréir le hAirteagal 29(3) de, go dtí go ndéanfar na nósanna imeachta is gá chun go dtiocfaidh an Comhaontú i bhfeidhm a thabhairt chun críche.
         
         
            Airteagal 4
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh i Lucsamburg, 28 Meitheamh 2021.
            
               
                  Thar ceann na Comhairle
               
               
                  An tUachtarán
               
               M. do Céu ANTUNES
            
         
         
            (1)  Féach leathanach 3 den Iris Oifigiúil seo.